
FELIX FLANEGIN ELIGI 
COMO DIPUTADO NOBO 


Señor Felix Basilio Flanegin a 
keda eligi dia 17 di April, 1981, como 
e di seis diputado di e conseho ehe- 
cutivo di territorio Insular di Aruba. 
Ela presta huramento dilanti Gobema- 
dor Frans Figaroa. E diputado nobo ta 
yena e vacatura cu tabata existi des- 
pues di e retiro di diputado Grace 
Bareño. 

Prome cu e a bira diputado Felix 
tabata ocupa e puesto di cabezante di 
Colegio Oro Ubao na Tanki Leendert 
for di aña 72. 

Felix Flanegin a nace ariba 14 
di September 1944 na Aruba y a ob- 


tene su enseñanza basico na St. 
Aloysius School na Noord. Despues 
e a cursa Mulo y H.B.S. y finalmente 
na aña 67 e a obtene su diploma di 
maestro di school y un aña despues su 
hoofdakte na Nijmegen, Hulanda. 

Como maestro di school e a 
traha na St. Jozef school na Santa 
Cruz y Tharcisius College na Oran- 
jestad. 

E diputado nobo ta conoci 
como un persona cu sa move hopi 
ariba terreno social. Na aña 69 e a 
funda e fundackjn Centro di Barrio 


Noord ariba iniciativa di Pastoor van 
der Vaart y a keda como presidente 
pa 7 aña largo. 

Tambe Felix Flanegin ta ocupa 
e puesto di presidente di Federatie 
Antilliaanse Jeugdzorg, seccion Aruba; 
e ta miembro di Cede-Aruba y Cede 
Antillas; e ta presidente di Fundacion 
Avond-M.A.V.O.- Progreso y miembro 
di Oranje Vereniging. 

Desde aña 79 Felix Flanegin ta 
miembro di Parlamento pa e partido 
politico M.E.P. 

Sr. Flanegin ta casa y ta tata di 
un yiu muher. 



Diputado nobo Felix Fianegin ta encarga cu e siguiente, departamentonan: Enseñansa, Salubridad Publico, Archivo, Censo y 
Servicio tnformativo di Gobierno di Aruba. Sr. Fianeyin ta un pe/'sona hopi activo den comunidady lo bay dedica tur atencion 
na su departamentonan, especialmente Enseñansa. 

CONFERENCIA DI ANTIYAS NEERLANDES, 
ISLANAN DI ANTIYAS NEERLANDES Y HULANDA 


DEN HAAG, 25 FEBRUARI1981 


E CONFERENCIA DI ANTIYAS NEERLANDES, E ISLANAN 
DI ANTIYAS NEERLANDES Y HULANDA 
A YEGA DURANTE SU PROME SESION TENI NA 
s’-GRAVENHAGE FOR DI DIA 16 TE CU 26 DI FEBRUARI DI 
1981 NA E SIGUIENTE PUNTONAN DI CONSENSUS. 


1.1. E conferencia ta subscribi e 
derecho di e pueblonan di cada 
isla di determina su mesun futu- 
ro politico. Ningun di e paisnan 
of islanan participante na e con- 
ferencia lo no opone nan mes 
contra e ehecucion di e derecho 
di auto-determinacion aki. Si e 
islanan di Antiyas Neerlandes 
na su debido tempo, conhunta- 
mente of separadamente, lo 
scohe pa independencia Hulanda 
lo brinda apoyo pa e obtencion 
di reconocemento segun e De- 
recho Internacional. Tocante e 
manera riba cual, den e caso cu 
un status independiente wordu 
alcansa, garantianan pa e inde- 
pendencia politico e integridad 
territorial por wordu logra, lo 
wordu discuti mas detayada- 
mente. 

1.2. E varios delegacionnan a su- 
braya na e conferencia e punto- 
nan di vista tuma door di e 
miembronan di e Koninkrijks- 
werkgroep en coneccion cu e 
uso di e Derecho di Auto- 
Determinacion. Esakinan tawa- 
ta lo siguiente: 

“E puntonan di vista di e 
miembronan di Aruba, Bo- 
neiro, Curacao e Islanan 
Ariba en coneccion cu e uso 
di e Derecho di Auto-Deter- 
minacion por wordu descri- 
bi como lo siguiente. 

— E miembronan di Aruba 
ta opta pa e independencia 
di Aruba y conecta na dje 
lazonan di cooperacion lo 
mas estrecho posibel basa 
riba e Derecho Internacional 


cu e otro islanan y un sorto 
di relacion di Mancomuni- 
dad cu Hulanda. 1) 

1) E hefe di e delegacion Aru- 
bano a agrega na esaki du- 
rante e conferencia, cu 
Aruba ta desea di ta inde- 
pendiente na 1991, a me- 
nos cu e pueblo di Aruba 
dicidi al contrario na su 
debido tempo. 

di opinion cu Boneiro den 
prome instancia mester haci 
uso di e Derecho di Auto- 
Determinacion door di for- 
ma cu tur e demas islanan 
di Antiyas Neerlandes lazo- 
nan di cooperacion estatal 
estrecho. Den tur otro caso 
e miembro aki ta duna pre- 
ferencia na e mantencion di 
lazonan estatal entre Bonei- 
ro y Hulanda y e ta consi- 
dera esaki alavez como ehe- 
cucion di e Derecho di 


Auto-Determinacion. 

— E Miembronan di Curacao 
ta duna preferencia na e for- 
macion di un confederacion 
di e seis islanan. 

— E miembronan di Isla 
Ariba ta di opinion cu e 
islanan aki no mester haci 
uso di e Derecho di Auto- 
Determinacion den sentido 
di un opcion pa indepen- 
dencia, ni separadamente, 
ni nan tres hunto, ni como 
parti di un Constitucion An- 
tiyano. Nan ta duna prefe- 
rencia por lo pronto na e 
mantencion di lazonan es- 
tatal entre Isla Ariba y Hu- 
landa. Nan ta di opinion cu 
en principio e ordenamiento 
huridico actual mester sigui 
existi. Ademas, nan ta dis- 
puesto na coopera cu cam- 
bionan den e ordenamiento 
huridico aki. 



Un bista di un parti di e deiegacion Arubano durante e apertura di e prome parti di e 
Conferencia di Mesa Redonda den e “Ridderzaai" na Den Haag. 

ing. Don Martina, prome Ministro di Antiyas Huiandes y Sr. Betico Croes, hefe di e 
delegacion Arubano, den un entrevista cu prensa Huiandes durante e prome sesion 
di e Conferencia di Mesa Redonda, cual a tuma luga>- na iuna di februari na Den Haag. 


— E miembronan Hulandes 
ta di opinion cu Hulanda tin 
e derecho di co-dicidi tocan- 
te su relacionnan cu e isla- 
nan cu ta prefera di mante- 
ne lazonan estatal cu Hulan- 
da. 

1.3. E conferencia a determina e ora 
ey cu Aruba, Boneiro, Curacao, 
Saba, St. Eustatius y St. Maar- 
ten ta aspira na yega na un re- 
lacion di cooperacion firme y 
duradero, basa riba independen- 
cia c.q. soberania y e jgualdad di 
cada un di e islanan y saliendo 
for di e principio cu pa locual 
ta trata e puntonan principal 
di tur e asuntonan cu a wordu 
inclui den e relacion di coo- 
peracion aki, e aprobacion di 
tur e islanan ta necesario. 

1.4. E confercncia ta di opinion, cu 
e transicion pa e relacion di 
cooperacion aki mester wordu 
ehecuta paulatinamente y cu 
planificacion durante un perio- 
do di tempo limita. E periodo 
aki cu ta cuminsa despues di e 
conferencia aki, lo bai wordu 
ehecuta den dos fase. Durante 
e prome fase e continuacion 
di e terminacion di e proceso di 
decentralizacion y e eliminacion 
di e obstaculonan existente door 
di reestructuracion di e relacion- 
nan entre Gobierno Central y e 
islanan di Antiyas Neerlandes lo 
wordu acentua. 

Durante e di dos fase, un rela- 
cion di cooperacion nobo entre 
e islanan lo wordu realiza y ex- 
perimenta. Tanto e prome como 
e di dos fase lo dura un tempo 
limita. E duracion di esakinan 
lo wordu stipula durante e di dos 
sesion di e conferencia aki. 

1.5 Durante e periodo di transicion 
c.q. reestructuracion, Hulanda y 
Antiyas Neerlandes lo sigui for- 
ma e Reino Hulandes. E orde- 
namiento huridico consigna den 
e Estatuto pa e Reino, den cual 
tin tur espacio pa e realizacion 
y ehecucion di e relacion di 
cooperacion cual ta wordu aspi- 
ra, lo no wordu cambia durante 
e periodo aki, cu excepcion 
di adaptacionnan tecnico 
di e Estatuto. Na final di e pe- 


riodo di transicion, c.q. reestruc- 
turacion, un siguiente conferen- 
cia lo dicidi riba e futuro coope- 
racion di e islanan cu y su rela- 
cion cu Hulanda conhuntamente 
of separadamente. 

1.6. Tambe tocante e pregunta si e 
Reladon di Cooperacion di e 
islanan realiza e ora ey, lo wordo 
continua den un forma di acuer- 
do cu e derecho internacional of 
di acuerdo cu e derecho estatal, 
lo wordu dicidi durante un si- 
guiente conferenda cu lo wordu 
teni na final di e periodo. 

1.7. E aceptacion di un periodo di 
transicion c.q. reestructuracion, 
ta Iaga e derecho di Auto-Deter- 
minacion intacto. Pero si e acep- 
tacion ey ta implica cu durante 
e periodo di transicion, si esaki 
ta desarolla su mes den e opinion 
-en consideracion di lo cual ta 
stipula den e proceduranan aki 
bou- di e partinan envolvi se- 
gun e manera concorda, ningun 
di e islanan lo sali for e Relacion 
di Cooperacion. 

1.8. A fin di garantiza cu e proble- 


manan cu ta presenta nan mes 
ora di interpretacion, elabora- 
cion y aplicadon di e acuerdo- 
nan haci, lo wordu hiba na un 
solucion pa asina e ehecucion 
di e acuerdonan aki bai segun 
e manera concorda, e confe- 
rencia ta propone di tuma e 
siguiente provisionnan. 

1.9. Mientras cu un Corte Consti- 
tucional no a wordu instala 
ainda un comision Antiyano di 
sabionan lo wordu instala. E 
Comision Mediadora aki (cu 
di awor pa dilanti lo wordu 
yama: Comision) ta consisti 
maximalmente di siete persona 
independiente y experto, cu Io 
wordu nombra pa medio di 
Landsbesluit a base di proposi- 
cion (altemativa: pa medio di 
Koninklijk Besluit a base di 
peticion. 2) 

2.) Tocante esaki un desicion 
lo wordu tuma durante e 
siguiente sesion di e co ife- 
rencia aki. 

di e Consejo di Minister Antiya- 
no den acuerdo mutuo cu e 

(cont. riba pag. 8) 

CELEBRACION DI PROMER LCSTRO DI 
HIMNO ¥ BANDERA CN GRAN EXITO 




Na anja 1976 gobiemo di Aruba 
a percura pa nos isla a inaugura su pro- 
pio himno y bandera y esaki a ser logra 
exitosamente no obstante hopi contra- 
tiempo, 

E pueblo di Aruba a sinti su mes 
orguyoso cu por fin e tin su propio 
himno y bandera como su simbolonan 
di union, identidad y libertad. 

E anja aki e himno y bandera di 
Aruba ta cumpli 5 anja di existencia, 
nan promer lustro, y gobierno di Aruba 
a percura cu e dia aki a worde celebra 
na un manera grandioso. 

No obstante hopi propaganda 
negativo, e pueblo di Aruba a demostra 
cu e tin e dos identidadnan aki na 
pecho y cu e ta stima y respeta su him- 
no y bandera. Esaki a keda demostra 
na momento cu nos pueblo a apoya tur 
e evenementonan en coneccion cu ce- 
lebracion di dia di nos himno y bandera. 

Dia 18 di maart 1981 a cuminsa 
cu un aubade di muchanan di school 


E anochi di manifestacion ariba dia 18 di Maart, dia di Himno y Bandera tabata un 
exito grandi. E organisacion tabata hopi bon y miles di personanan a asisti e anochi 
aki. 


dilanti oficina principal di gobierno di 
Aruba, sigui despues pa baile di cinta. 
Na e mesun momento aki a tuma lugar 
na San Nicolas, den Lago Sport Park, 


pa e alumnonan di schoolnan basico di 
e districto aki y vecindario e popular 
weganan sin fin. 

En coneccion cu celebracion di e 
prome lustro di nos himno y bandera 
nos gobernantenan a pone diferente 
kransnan ria estatuanan y grafnan di 
personanan, kendenan di un forma of 
otro a contribui na e economia, politi- 
ca y realisacion di nos himno y ban- 

E mesun dia aki un careda mara- 
thon intcrnacional a keda organisa door 
di I.D.E.F.R.E. cu participacion di di- 
ferente paisnan y islanan den vecinda- 
rio. Por scr considera, mirando e canti- 
dad di participantenan, cu e evento 
deportivo internacional aki a bira un 

E anochi di 18 di maart, dia di 
himno y bandera, a tuma lugar ariba 
plaza Juancho Irausquin un tremendo 
manifestacion cultural, na unda a asisti 
miles y miles di personanan, demos- 
trando asina cu nos pueblo ta aprecia 
su himno y bandera y ta ignora tur pro- 
pagandanan ncgativo di boycot. 

Gobiemo di Aruba ta felicita nos 
pueblo cu e celebracion di e promer 
lustro di su himno y bandera y ta gradi- 
ci un y tur cu a coopera cu e dia aki 
atrobe a bira un grandioso exito. 

SERVICIO INFORMATIVO 
TA VOCERO OFICIAL 
DI GOBIERNO INSULAR 


Servicio Informativo di Gobier- 
no Insular di Aruba, e productor di e 
revista aki, ta desplega un tarea suma- 
menete amplio ariba e terreno di in- 
formacion, comunicacion y relacion- 
nan publico. 

E departamento aki ta ocupa su mes 
diariamente cu compilacion, y emision 
di comunicadonan di prensa, y prepa- 
racion di programanan informativo na 
television. Tur esakinan ta contene un 
variacion grandi y importante di infor- 
macion di gobierno insular en general. 

Tambe Servicio Informativo ta saca y 
procesa fotonan den su propio labo- 
ratorio, di actividadnan di gobierno pa 
ser reparti na tur medionan di comuni- 

Un otro tarea hopi importante di e 
departamento ta preparacion di dis- 
cursonan y otro mensahenan di in- 
troduccion pa e gobemador y diputa- 
donan di Aruba. Esakinan ta ser skirbi, 
segun e ocasion ta demanda den varios 
idioma. 

No menos importante ta e compila- 
cion y emision di e revista “Aruba” 
cual ta contene un resumen di e ultimo 
proyectonan y actividadnan mas impor- 
tante di gobierno. E revista en cuestion 
ta sali 3 of 4 vez pa aña y ta ser manda 
na tur cas ariba Aruba considerando cu 
tin hopi hogarnan cu no ta ricibi ningun 
otro publicacion imprimi. 

E aspecto di relacionnan publico ta 
manifesta su mes den e maximo suminis- 
tro di informacion na pueblo en general. 
Di e forma aki e poblacion di Aruba por 
keda bon na haltura di tur proyeotonan, 
programanan y otro actividadnan di e 
gobierno cu ela duna su confiansa. 

Pues, Servicio Informativo tin como 
tarea principal di actua como vocero di 
Bestuurscollege y asina yuda Gobiemo 
cumpli cu un di su debernan, esta infor- 
ma pueblo den un manera correcto y 
responsable. 

Den su afan pa mantene un record 
di noticianan cu ta ser publica y 


cu ta di importancia pa gobierno insu- 
lar, Servicio Informativo ta mantene 
tambe un sistema di kaarchi, segun 
topico, di tur noticianan publica local- 
mente. E sistema di index aki ta faci- 
lita enormemente e busqueda di un of 
mas articulonan ya publica tocante un 
dado topico. 

E departamento di informacion, 

A. V.D. quizas ta e unico instancia na 
Aruba cu ta mantene un record asina de- 
taya di noticianan publica localmente. 

Repasando e actividadnan di e de- 
partamento di informacion durante e 
ultimo temponan, ta ser constata cu na 
aña 1980 e siguiente volumen di infor- 
macion a ser produci: 421 comunica- 
donan di prensa, 190 foto, 13 discurso 
y otro palabranan di introduccion pa 

B. C., 4 revistanan “Aruba” cu infor- 
macionnan valioso. Ademas, A.V.D 
propio a trece informacionnan di uti- 
lidad pa pueblo den 25 programa di 
television aña pasa Pa e promer cinco 
lunanan di aña 1981, Servicio Informa- 
tivo a informa pueblo cu 184 communi- 
cadonan di prensa, 68 foto, y a prepara 


pa B.C. 3 speech y mensahe mientras 
cu e revista “Aruba” di e luna corrien- 
te ta e promer pa e aña aki. E total di 
programanan di A.V.D. te cu Mei ta 
monta na ocho. 

Realisando e importancia y e trabow 
indespensable cu A V.D. ta prestando 
pa B.C. y pa pueblo, gobierno a duna su 
aprobacion pa e proyecto di expansion 
cu e departamento ta ehecutando ac- 
tualmente, esta un laboratorio foto- 
grafico nobo y un sala nobo especial- 
mente pa tene reunion cu representan- 
tenan di prensa, radio y television. 

Indudablemente, e siete empleado- 
nan di Servicio Informativo ta produ- 
ciendo trabow di un alto nivel pa Go- 
bierno Insular. E diputado di informa- 
cion anterior mes a anuncia den un 
reunion di Eilandsraad na 1980 cu 
A. V.D. ta haciendo un bon trabow. 

Ta significante pa menciona cu e 
mayoria grandi di noticianan publica 
den diarionan local tocante e trabao- 
nan cu Gobiemo Insular ta efectua pa 
pueblo, ta procedente di A.V B. 



I.saki ta e centro cli informacion pa e proyecto di renovacion di Viiiaqe y tsso 
Heiyhts situa den St. Maartenstraal. II proyecto lo costa 22 miyon tiorin y lo mehora 
e clima di vivienda flen e harrionan en cuestion. Reeientemente Gobierno a cumpra e 
prome dos casnan den Villaye cu lo ser henta ahow pa asina cuminsa cu c provecto. 

SR.RONNY KOOLMAN A INICIA ENCARGO 
COMO HEFE 01ONDERWIJSZAKEN 



E hefe nobo di e Departamento di Enseñansa di Aruba, Sr. Ronny Koolman. 


Ariba 4 di Mei a inicia cu su encar- 
go nobo como hefe di e departamento 
di Asuntonan pa Educacion di Territo- 
rio Insular di Aruba, Sr. Gegorio Hiéro- 
nimo Ronny Koolman. 

Sr. Koolman a ser nombra den e 
puesto aki door di Bestuurscollege di 
Aruba recientemente pa yena e vaca- 
tura cu a ser crea desde cu e anterior 
hefe, Sr. Theo Arends, a bai cu pen- 
sioen aña pasa. 

Ronny Koolman a nace na Aruba 
ariba 9 di Mei 1940 y a termina Domi- 
nicus College na aña 1957. Seguida- 
mente ela bai sigui studia na e school 
St. Jean Baptist de La Salle na Hulanda 
y na 1963 ela gradua como maestro 
completamente cualifica. 

Despues di su regreso na Aruba ela 
traha di 1963 pa 1964 na Antonius- 
school na Savaneta. Desde 1964 te cu 
1969 ela traha na Pius X School y tam- 
be na Tarcisiuscollege na Oranjestad. 

For di 1969 te cu ultimo ela traha 
na La Salle College - MAVO na Oranje- 
stad. 

Desde 1973 Sr. Koolman ta envol- 
vi cu Avondmavo “Progreso” di cual 
e ta co-fundador, y a bira dircctor 
di e school aki na 1975. 

Na 1968 Sr. Ronny Koolman a 
obtene su diploma di L.O. Spaans y a 
yega di duna les di e idioma aki na e 
Avondhavo Aruba cu e tempo ey ta- 


bata na Santa Cruz. 

Sr. Koolman tambe ta hopi acti- 
vo ariba tereno social y ta miembro di 
diferente organisacion den e ramo aki 
na Aruba. 

Desde 1979 Sr. Koolman tabata 


miembro di Staten como representan- 
te di e partido M.E.P. 

E hefe nobo di e departamento pa 
Asuntonan pa Educacion ta casa cu 
Myriam A. Koolman - Morales y nan 
tin 3 yiu. 



EDIFICIO NOBO PA 
TELEFOONDIENST 

Esaki ta e edificio nobo pa e departa- 
mento technico y deposito di Telefoon- 
dienst bao construccion na Sabana 
Blanco. Como 130 empleadonan di 
Telcfoondienst lo bin traha akinan ora 
e edificio keda cla na October proximo. 
Bohama ta construyendo e proyecto 
pa e suma di 3.5 miyon florin, inclu- 
yendo infrastructura. 

“SPANTENBIER” NA SCHOOL HOTELERO 


E punto mas halto den construc- 
cion di e school hotelero di Aruba a 
ser logra ariba 29 di April ultimo. Esaki 
a ser celebra cu bautizo di e bandera 
di Aruba ariba e dak door di diputado 
E.M. de Kort y e director di e contra- 
tista, señor Dirk van der Woude. 

For di luna di Maart di aña pasa 
e contratista A.L.B.O. /Bonbocemit 
ta construyendo e school aki cu ta situa 
pabao di e Zona Liber. 

Manera ta conoci e edificio ta un 
combinacion di school y hotel. E school 
lo ofrece entrenamiento na personanan 
emplea den e sector di hotel y restau- 
rant, mientras cu e hotel lo tin un 
facilidad pa 50 kamber pa aloja hues- 
pednan. 

Ta ser spera cu e trabaonan di 
construccion lo termina otro aña na 
Mei pa despues e school, oficialmente 
yama, Aruba Hospitality Trades and 
Training Centre habri su portanan 
oficialmente. 

Financiamento di e projecto aki, 
cu ta costa alrededor di 7.500.000 
florin, ta na encargo di e fondo pa de- 
sarollo di Mercado Comun Europeo 
(F.uropese Ontwikkelings Fonds). 

Durante e celebracion di e tradi- 
cional “spantenbier” diputado pa De- 
sarollo Economico, Efrain de Kort # a 
pone enfasis ariba e necesidad di entre- 
namiento di personal hotelero, mirando 


cu e industria di Turismo a bira un di e 
pilarnan fuerte di nos economia. 

Ta ser calcula cu 15 porciento di 
e clase trahador local ta gana nan pan 
den e sector aki. 


Entrenamiento di personal hotele- 
ro ya ta tumando lugar pa medio di dife- 
rente cursonan organisa pa A.H.T.T.C. 
y e participacion ta sumamente positivo. 



Diputado di desaroyo economico, Sr. Efrain de Kort a efectua e ceremonia oficial na 
Hotelvakschool, cual a yega e punto mas halto den construccion ariba 29 di April 
ultimo. Diputado de Kort a spuit “Spantenbier” ariba e bandera di Aruba. Antes di e 
acto aki Diputado de Kort a hiba un elocuente discurso accentuando e importancia di 
e proyecto aki pa Aruba. 



E tres miembronan nobo pa e Parlamento di Aruba, Sres. Hipolito Tromp, Reynal- 
do Maduro y Carlos Marquez, a presta huramento ddrante un reunion di Parla- 
mento dia 1 7 di April ultimo. 


TRES MIEMBRO NOBO PA PARLA- 
MENTO DI ARUBA 

Parlamento di Aruba a conoce 
tres miembro nobo pa e partido po- 
litico M.E.P. E tres miembronan nobo 
aki lo reemplaza tres otro miembro cu 
a tuma nan retiro for di Parlamento. 

E miembronan nobo cu a presta 
huramento ta señores Carlos Marquez, 
Hypolito Tromp y Reynaldo Maduro. 

Carlos Marquez ta traha na e 
Servicio di Aduana, como Commies 
Verificateur, Hypolito Tromp tabata 
administrador na W.E.B. y Reynaldo 
Maduro ta director-adhunto na M T.S. 
Ir. Cesar Terzano. 

E miembronan nobo di Parla- 
mento ta reemplaza e miembronan 
Clyve. Lacle, Feliz Flanegin y Pedro 
Bislip. 

Eilandsraadnan c.q. departa- 
mentonan di eseynan. E nom- 
bramento ta tuma lugar a 
base di cualificacion general 
di e personanan aki y e con- 
fianza den nan imparcialidad 
ora di ehecuta nan cargo como 
miembro di e comision aki. 

E comision ta regla su mesun 
manera di traha. 

1.10. E Comision ta duna conseho 
riba peticion relaciona cu pre- 
guntanan di interpretacion, 
elaboracion y aplicacion di e 
acuerdonan haci na e orga- 
nonan di Gobierno Central, e 
islanan y na e organonan di 
consulta mutuo. E Comision 
ta raporta anualmente na 
Gobiemo Central y e islanan 
tocante su trabou. Ademas e 
ta raporta na tempo su con- 
clusionnan na e proximo R.T.C. 
di evaluacion. 

1.11. Si entre e partinan Antiyano 
ta surgi conflictonan tocante e 
interpretacion, elaboracion y 
aplicacion di e acuerdonan haci, 
nan ta obliga nan mes di plan- 
tea esakinan na e Comision. Si 
e Comision constata cu e con- 
flictonan aki no por wordu hiba 
na un solucion a base di e con- 
sejonan duna door di dje, e 
Gobierno di Reino ta convoca 
a peticion di un di e partinan 
Antiyano of di e Comision, un 
Conferencia di Mesa Rondo den 
un composicion limita. E Go- 
bierno Hulandes, e Gobierno 
Antiyano y cada un di e seis 
islanan ta manda un represen- 
tante. A base di un informe 
emiti door di e Comision to- 
cante su conclusionnan, acom- 
paña pa recomendacionnan pa 
un solucion pa e confliclo, e 
Conferencia di Mesa Rondo aki 
ta tuma su desicionnan. Ora di 
tuma decisionnan lo wordu trata 
na prortier instancia pa yega na 
un consensus. En caso cu esaki 
resulta di no ta posibel, ta wordu 
decidi cu un mayoria di voto, 
con tal cu en todo caso e parti- 
nan envolvi den e conflicto mes- 
ter bai di acuerdo cu e decision. 


1.12. E Comision lo wordu disolvi 
despues cu e Corte Constitu- 
cional wordu instala. E Corte aki 
ta decidi den e conflictonan cu 
por presenta entre Gobierno 
Central y e islanan y entre e 
islanan mes en relacion cu e 
interpretacion, elaboracion y 
aplicacion di e acuerdonan haci 
segun e stipulacionnan pa e 
ehercicio di su competencia- 
nan vigcnte na e momento ey. 

1.13. Problemanan cu ta presenta 
durante e ehecucion di e acuer- 
donan y cu no ta presta nan 
mes pa un solucion door di un 
decision di Juez, por wordu 
plantea door di Gobierno Cen- 
tral of cada un di e islanan na 
un Conferencia di Mesa Ron- 
do di composicion limita, cu 
ta wordu convoca cu e finali- 
dad ey door di e Gobierno di 
Reino riba peticion di cada un 
di nan. En cuanto e composi- 
cion di e tumamento di deci- 
sionnan di e Conferencia di 
Mesa Rondo aki, e stipulacion 
nan bou di 1.11 ta aplicabel. 

1.14. E proceduranan describi aki 
riba ta laga intacto e provi- 
sionnan segun e Estatuto, e 
Constitucion y e E.R.N.A., 
manera cu esakinan lo per- 
manece vigente of wordu 
cambia segun e acuerdonan haci. 

2.1. E conferencia a tuma conose- 
mento di e proyecto pa e plan di 
decentralizacion di Gobierno di 
Antiyas Neerlandes y a deter- 
mina cu tur esunnan envolvi ta 
dispuesto y tin e intencion di 
continua e proceso di decen- 
tralizacion cu perseverancia. E 
proceso aki lo wordu termina den 
un periodo di tempo limite. 

2.2. Ademas, manera a wordu treci pa 
dilanti den e plan antes mencio- 
na tambe, ningun cargo of com- 
petencia lo wordu impone na 
un isla, y segun cu Gobierno Cen- 
tral ta transferi cargonan, medio- 
nan relaciona cu eseynan lo wordu 
poni na disposicion di e islanan. . 
E islanan mes lo tuma na tempo 
e provisionnan necesario pa por 
cumpli cu e cargonan cu lo wordu 


tuma, debidamente. Hulanda ta 
dispuesto pa yuda, aparte di e 
ayudo tecnico necesario, cu e gas- 
tonan inicial di e decentralizacion 
door di un formulacion di priori- 
dad renova den e cuadro di e coo- 
peracion di desarollo. 

2.3. Relaciona cu e plan di decentra- 
lizacion cu lo wordu dctermina 
dentro di poco door di Antiyas 
Neerlandes y e islanan, e proce- 
duranan di decentralizacion exis- 
tente, lo wordu simpiifica den 
corto plazo, con tal cu: 

— e exigencianan stipula den 
articulo 88, promer parrafo, 
di e Constitucion, pa cu un 
mayoria di 2/3 di e cantidad 
legal di miembronan di Sta- 
ten y di e Aprobacion Real 
lo wordu cancela en cuanto 
proposicionnan pa caAibio di 
e articulonan 2, 2a, 86 y 87 
di E.R.N.A. en coneccion cu 
decentralizacion; 

— y cu un proyecto plan-Lands- 
verordening riba transferen- 
cia, segun cual e consecuen- 
cianan legal, financiero y per- 
sonal di e decentralizacion ta 
wordu regla, mester wordu 
entrega na Staten conhunta- 
mente cu e proposicion pa 
cambio di e E.R.N.A. 

2.4. E conferencia a determina cu 
Boneiro, Saba, St. Eustatius y 
St. Maarten, mirando nan falta 
di mano di obra y recursonan 
financiero, lo por ehecuta algun 
di e cargonan cu lo wordu de- 
centraliza nan mes unicamente 
ora cu nan hanja e ayudo nece- 
sario pa esaki for di Gobierno 
Central, Aruba, Curacao y en 
especial di Hulanda. 

Hulanda ta dispuesto na presta 
e ayuda aki den cuadro di coope- 
racion di desarollo; Gobiemo 
Central, Aruba y Curacao ta, te 
asina leu cu ta posibel pa nan, 
dispuesto na han esey tambe. 

3. E conferencia ta di opnion, cu e 
islanan, a fin di acumula expe- 
riencia durante di e periodo tran- 
sitorio cu un relacion di coope- 
racion nobo, tin cu yega na, a 
base di articulo 88 tercer parrafo 
di e Constitucion, formanan es- 
tructura di cooperacion y con- 

sultaiion entrc nan gobiernonan 
tocantc e topiconan cu tin cu 
wordu atendi indcpendientemcn- 
tc. I. ora ev lo wordu laga cspe- 
cialmentc na e islanan mes pa de- 
termina e stipulacionnan pa nan 
colaboracion den deliberacion mu- 
tuo. Pa haci esaki posibel e pro- 
\isionnan legal neccsario lo wordu 

4. L Territorio Insular di Isla Ariba 
lo wordu parti e anja aki ainda 
den tres Territorio Insular^ Saba, 
St. Eustatius y St. Maarten. E 
tres islanan aki tin e intencion di 
queda colabora intensivamente pa 
crea formanan di cooperacion pro- 
pio pa e fin ey. 

5.1. E cooperacion di desarollo entre 
Hulanda y Antiyas Neerlandes 
mester ta destina na promer lugar 
pa stimula y independiza e propio 
desarollo di Gobierno Central y 
e islanan. En vista di esaki e cola- 
boracion mester di consolida y ex- 
pande especialmente e propio es- 
tructuranan y institutonan. E 
cooperacion di desarollo ta con- 
tene mas cu simplemente ayudo 
financiero. Ora cu den cierto 
casonan e interesnan di Hulan- 
da y di Antiyas Neerlandes no ta 
coincidi, e casonan aki mester 
wordu regla den deliberacion mu- 
tuo, a fin di evita cu interesnan 
Antiyano lo wordu perhudica 
unilateralmente. 

5.2. E conferencia ta di opinion, cu 
e trabaonan den cuadro di e 
cooperacion di desarollo tin di 
wordu decentraliza. Pa e fin ey 
fondonan lo wordu poni na dis- 
posicion riba e presupuesto di e 
Gabinete pa Asuntonan Anti- 
yano-Hulandes (KabNa) cual nan 
lo wordu reparti entre e Gobierno 
Central y e islanan. 

5.3. E conferencia ta di opinion cu e 
grupo di trabou Antiyano ya exis- 
tente, cu tin cu termina un pro- 
yecto di un acuerdo pa coopera- 
cion di desarollo entre Hulanda y 
Antiyas Neerlandes pa e periodo 
di 1984, tin di wordu expande cu 
representantenan di Boneiro y Isla 
Arriba. E grupo di trabou aki ade- 
mas ta hanja e encargo pa aconse- 


ja tocante e reparticion proccn- 
tual di e ayudo disponibel entre 
Gobicrno Central y e islanan. 
Einalmente e lo duna consejo 
tambe tocante e criteria, cu lo ta 
valido ora di husga e programanan 
cu lo wordu considera pa ayudo 
pa desarollo. E grupo di trabou Io 
emiti un informe na mitar di 1981 
na e autoridadnan Antiyano y na 
e Gobierno Hulandes. 

5.4. E acuerdo di cooperacion nobo lo 
provee den e posibilidad pa linea- 
nan di comunicacion directo entre 
e islanan y Hulanda ora di e entre- 
ga di y e negociacionnan riba pro- 
gramanan y proyectonan. Di 
acuerdo cu e grupo di trabou 
KabNa lo traha un instruccion pa 
e oficinanan di KabNa cu lo esta- 
blece na Antiyas. Despues di e 
aprobacion di e instruccion aki, 
e Gobiemo Hulandes lo establece 
oficinanan di KabNa na Curacao, 
Aruba y St. maarten. E colabora- 
cion di desarrolo cu Boneiro y cu 
Saba y St. Eustatius lo wordu ca- 
naliza via e oficinanan respectiva- 
mente na Curacao y St. Maarten. 
E representacion actual di Hulan- 
da pa ayudo di desarollo na Anti- 
yas Neerlandes lo wordu incorpo- 
ra den e oficinanan nobo. 

5.5. E conferencia ta determina cu den 
e periodo 1981-1983 e presta- 
mento di ayudo lo wordu trans- 
forma den ayudo di programa. 
Den e periodo ey e programanan 
di varios añanan lo wordu proyec- 
ta pa e islanan y e Gobiemo Cen- 
tral. Durante e fase transitorio, e 
programanan di sector elaborá lo 
por wordu presenta na Hulanda pa 
financiamento. Te asina leu cu 
programanan di sector no a wordu 
elabora ainda, proyectonan indivi- 
dual por wordu entrega. 

5.6. E conferencia ta di opinion cu e 
maneho cultural, e estimulacion di 
inversionnan (Stina) y e cuido di 
monumentonan tin di wordu 
incorpora den e propio vnaneho 
insular. Aparte di esey lo mester 
wordu trata di yega na un forma 
institucionaliza di consultacion 
entre Gobiemo Central y e isla- 

5.7. A fin di por hiba un maneho- 


macro (politica di balanza di 
pago y maneho monetario) lo 
wordu trata di yega na un forma 
institucionaliza di consultacion 
entre e Gobierno Central y e 
islanan. E grupo di trabou lo 
duna conseho encuanto e ma- 
nera riba cual e consultacion 
aki por wordu institucionaliza. 

5.8. E conferencia ta di opinion cu e 
aporte propio no lo wordu deter- 
mina segun cada proyecto, pero lo 
wordu stipula den un contexto 
macro-economico. 

5.9. E conferencia ta di opinion, cu 
como consecuencia logico di e 
programa di ayudo, e ayudo di 
desarollo lo tuma lugar riba base 
di varios anja. 

5.10. Den cuadro di e ehecucion di un 
maneho macro-economico sano 
den Antiyas, Hulanda ta dispuesto 
na yega, den un forma pauláfino, 
na cancela e debenan di Gobiemo 
Central y e islanan, como parti di 
e ayudo di desarollo den futuro. 

5.11. E conferencia ta di opinion cu 
door di e tendencianan infla- 
cionista internacional e ayudo 
de desarollo lo wordu en princi- 
pio indexa anualmente. 

6. E conferencia por bai di acuer- 
do cu e recomendacionnan di e 
Grupo di Trabou di Reino en 
cuanto e abolicion di e supervi- 
sion administrativo superior di 
Gobiemo Central y e instala- 
cion no mas tarda na 1984, di un 
Corte Constitucional como un 
instancia huridico separa pa e 
juicio di conflictonan entre Go- 
biemo Central y e islanan y entre 
e islanan mes. 

7.1. E conferencia ta di opinion, cu 
awor cu durante e periodo di 
transicion c.q. reestructuracion, e 
independizacion di e islanan lo 
wordu enfatiza, esaki no mag di 
por wordu overruled den Staten 
riba e puntonan vital pa nan. 

7.2 Saliendo for di e principio, cu e 
mayoria di e representacionnan 
insular den Staten den Asunto- 
nan vital no mag ni por wordu 
overruled y mirando e exigencia 
cu Antiyas Neerlandes mester por 

permanece gobernable, e aplica- 
cion di e non-overrulings mecha- 
nism lo queda limita te na cate- 
gorianan previamente indica di le- 
gislacion importante. Na esaki- 
nan ta pertenece segun e opinion 
temporal di e conferencia, en todo 

a. Landsverordeningen pa cam- 
bio di e Constitucion; 

b. Landsverordeningen pa cam- 
bio di e E.R.N.A., cu excep- 
cion di esnan pa cambio di e 
articulonan 2, 2a, 86 y 87 te 
asina leuw cu nan ta inclui 
proposicionnan di decentra- 
lizacion; 

c. Reglamento electoral pa Sta- 

d. Decreto riba Servicio Militar; 

e. Landsverordening ex articulo 
138 di e Constitucion. 

7.3. Di banda di Gobierno Central y 
di e islanan lo wordu examina 
mas detayadamente si ainda otro 
categorianan di legislacion pa un 
non-overruling mechanism lo mes- 
ter bin den consideracion. 
Eilandsverordeningen, cualnan ta 
necesario pa realiza e decentraliza- 
cion conveni durante e periodo 
transitorio, lo wordu exclui for di 
e aplicacion di e clausula aki. 

7.4. E elaboracion mas detalla di e 
non-overrulings mechanism Io 
tuma lugar durante e di dos sesion 
di e conferencia teniendo cuenta 
cu e recomendacionnan di e 
Grupo di Trabou di Reino, clara- 
mente den estrecho coneccion cu 
e reparticion nobo di asientonan 
di Staten. 

8.1. E conferencia ta di opinion cu, 
den un relacion di cooperacion cu 
ta consisti di islanan independien- 
te y igual, cada isla mester ta re- 
presenta den Staten. Pesey den e 
proximo eieccionnan di Staten lo 
wordu duna na Saba, St. Eusta- 
tius y St. Maarten cada un un pro- 
pio representacion den Staten. 
Tocante e consecuencianan di 
esaki pa e reparticion di asiento- 
nan den Staten lo wordu tuma un 
desicion durante e proximo sesion 
di e conferencia aki. 

8.2. Como preparacion di e dccision 


aki, e Gobierno di Antiyas Neer- 
landes, di acuerdo cu e Eilands- 
raadnan c.q. departamentonan di 
nan, lo instala un Comision cu lo 
duna conseho denter di tres luna. 

9. E conferencia no a saca ningun 
conclusion ainda encuanto e po- 
sibilidad di un sistema mixto di 
eleccionnan pa Staten, cu lo mes- 
ter wordu introduci prome cu e si- 
guiente eleccionnan pa Staten. 
Durante e di dos sesion di e con- 
ferencia aki lo wordu decidi 
tocante esaki. 

10.1. E conferencia ta di opinion, cu e 
eleccionnan periodico pa Staten 
y Eilandsraad mester wordu sin- 
croniza. 

10.2. E derecho di e Gobemador pa 
disolve Staten tin cu queda man- 
teni por lo pronto durante e fase 
transitorio. 

10.3. A fin di haci posibel, cu manten- 
cion di e derecho di disolucion 
aki, un sincronizacion di e elec- 
cionnan periodico pa Staten y 
Eilandsraad, e miembronan di 
Staten cu a wordu elehi despues di 
e disolucion di Staten lo no wordu 
nombra pa un periodo di 4 anja, 
pero unicamente pa e periodo cu 
e Staten cu a wordu disolvi mes- 
ter a completa. Si en caso e elec- 
cion intermediario pa Staten tuma 
lugar poco prome cu e eleccion- 
nan pa Eilandsraad, e periodo di 
4 anja cu e Staten nobo tin cu 
sinta lo wordu prolonga cu e pe- 
riodo ey. 

11.1. E conferencia ta di opinion.cu 
e programa concorda pa e pe- 
riodo di transicion c.q. reestruc- 
turacion, tin di wordu evalua 
periodicamente. Pa esey tur e 
partinan envolvi lo mester bini 
hunto pa un Conferencia di 
Mesa Rondo evaluante. Tal Con- 
ferencia di Mesa Rondo evaluan- 
te, lo wordu teni den curso di 
1985 ora cu e proceso di de- 
centralizacion ta den plena 
marcha of ya ta yegando su 
terminacion y algun di e ob- 
staculonan mcnciona a wordu 
elimina na nivel central. 

11.2 Despucs cu e restructuracion rc- 


comenda a wordu realiza na ni- 
vel central y e islanan por a acu- 
mula algun experiencia cu e 
formanan di cooperacion nobo 
escohi door di nan, im Confe- 
rencia di Mesa Rondo evaluan- 
te nobo lo wordu teni. Esaki 
lo tuma lugar den 1989. A 
base di e evaluacion cu lo wordu 
teni durante di e Conferencia 
di Mesa Rondo ey, e decision 
riba e formanan di cooperacion 
den e situacion final, lo por wordu 

E decisionnan aki naturalmente 
tin cu wordu precedi door di un 
consultacion di e poblacion di e 
diferente islanan. 

12. E di dos sesion di e Conferencia lo 
wordu teni di diez dia te cu dia 
diezcinco di Juni di 1981. E de- 
legacion di Curacao lo notifica e 
Gobierno di Reino prome cu dia 
15 di Maart venidero, si e por bai 
di acuerdo cu esaki. Si esaki no 
ta e caso, e Gobierno di Reino lo 
tuma un decision en cuanto esaki 
e ora ey. E lugar di reunion di e 
di dos sesion lo wordu stipula en 
comun acuerdo entre ambos 
gobiernonan. (E di dos sesion di 
e Conferencia lo tuma lugar awor 
na September 1981). 


SINTONISA 

TELE-ARUBA 

TUR 

DIALUNA 
ANOCHI PA 
7:45 P.M. 

PA 

PROGRAMANAN 
INFORMATIVO 
DI GOBIERNO 
INSULAR 







